उमर अब्दुल्ला हर बेल्लै गलांदे रेह्‌न जे उनेंगी उंदे कथनें थमां नेईं बल्के उंदी करनी थमां पंछानेआ जा। सरकार दे पैह्‌ले 100 ध्याड़ें दे दरान उंदी कार्यप्रणाली आपूं गै सब्भै किश ब्यान करदी ऐ। कुसै बी सरकार लेई अपनी योग्यता, क्षमता ते समस्याएं ते मुशकल हालातें कन्नै लड़ने दे तीरके गी साबत करने लेई समान, काबिल लोकें दी टीम दी लोड़ होंदी ऐ। जद्के अपना मंत्रीमंडल फाइनल करने लेई मुक्खमंत्री लेई 100 ध्याड़े मते नेईं हैन जेह्‌दे च उंदी इच्छेआ दे मनुक्ख शामल होन। इत्थै तोड़ी जे उमर दे मुक्खमंत्री दी गद्दी सांभने परैंत उमर ने प्रचार कीता हा जे उंदे मंत्रालय च कोई बी दागी शामल नेईं ऐ। ब उंदे अजें पूर्ण होने आह्‌ले मंत्रालय च जादातर ओह् शामल न जेह्‌ड़े ना छड़े अयोग्य ते तजरबे च घट्‌ट न बल्के उंदी ईमानदारी बी शक्कै दे घेरे च ऐ। हून भाएं उनें ए अपने दम उप्पर कीता जां फ्ही अपनी पार्टी जां गठबंधन सैह्‌योगियें दे दबाऽ च, भौतिक नेईं ऐ। फैसला करना ते तौले लाग्गू करना ते नीतियें दी इक नेह् मुक्खमंत्री थमां मेद कीती जा करदी ऐ जेह्‌दे कच्छ पूरा मंत्री परिषद बी नेईं ऐ, ओह् कम्म जेह्‌ड़े खासकरियै उंदे कार्यालय सांभने दे दरान अपने शासन दे पैह्‌ले 100 ध्याड़ें च गै पूरे कीते जाने चाहिदे हे दागी ते अयोग्य राजनीतिज्ञों गी उंदी टीमै च शामल करियै मुक्खमंत्री ने उच्च स्तरीय राजनीतिक नैतिकता स्थापित नेईं कीती ऐ।